| **Marius Purtokas** |
| --- |
|  |
| Gimė | 1963 m. gruodžio 9 d. (59 metai)Kaunas |
| Tėvai | Gražina Elena Purtokienė, Kazimieras Vytenis Purtokas |
| Sutuoktinis (-ė) | Deimantė Purtokienė |
| Vaikai | Povilas Purtokas, Mykolas Purtokas, Juozas Purtokas, Domantė Purtokaitė |
|  |
| Išsilavinimas | Gydytojas chirurgas, echoskopuotojas |
| Žinomas (-a) už | Atliko pirmąją laparoskopinę operaciją Lietuvoje |

**Marius Purtokas** (g. 1963 m. gruodžio 9 d. Kaune) – gydytojas chirurgas, echoskopuotojas, 1992 m. gruodžio 9 d. pirmasis Lietuvoje atlikęs laparoskopinę operaciją.

Šeima
-----

Gimė Kaune gyd. psichiatrės Gražinos Elenos Purtokienės bei statybos inžinieriaus Kazimiero Vytenio Purtoko šeimoje. Vedė gydytoją odontologę Deimantę Purtokienę. Santuokoje gimė keturi vaikai: Povilas Purtokas, Mykolas Purtokas, Juozas Purtokas bei Domantė Purtokaitė.

Biografija
----------

1981 m. baigė Kauno 4-osios vidurinės mokyklos vokiečių kalbos sustiprintą klasę ir tais pačiais metais įstojo į Kauno medicinos institutą. Po šešerių metų studijų bendrojoje medicinoje pasirinko chirurginę internatūrą Kauno klinikose – dabartinėje LSMU universitetinėje ligoninėje. Po vienerių metų internatūros (1988 m.) gavo paskyrimą dirbti Kapsuko (dabartinėje Marijampolės apskrities) ligoninėje gydytoju chirurgu. 

1992 m. stažavosi Vokietijoje, kur atliko savo pirmąsias laparoskopines operacijas. Grįžęs į Lietuvą, tais pačiais metais inovatyvų gydymo metodą, tuo metu laikomą medicinos ateitimi, pritaikė praktiškai. 1992 m. gruodžio 9 d. Marius Purtokas pirmasis Lietuvoje atliko laparoskopinę operaciją – apendektomiją (Marijampolės ligoninėje)

Chirurginių operacijų žurnalas(1992-1993m.)
Chirurginių operacijų žurnalas(1992-1993m.), kuriame įrašyta pirmoji M. Purtoko atlikta laparoskopinė operacija - ,,Appendectomia LAP" (1992m. gruodžio 9d.).
Tolesnėje karjeros eigoje kaip chirurgas stažavosi Vokietijoje, Danijoje, Graikijoje, Latvijoje. 2004 m. įgijo gyd. echoskopuotojo licenciją. 2006 m. pradėjo dirbti gyd. echoskopuotoju Gydytojų Purtokų klinikoje. Karjerą tęsė ir kaip gydytojas chirurgas Marijampolės ligoninėje: 2004 m. tapo Marijampolės ligoninės vyr. chirurgu, 2014 m. pradėjo vadovauti Marijampolės ligoninės chirurginiam skyriui. 2019 metais inicijavo lazerinių kojų venų operacijų įgalinimą Marijampolės ligoninėje.

Šaltiniai
---------

1. ↑
2. ↑  „Miesto" laikraštis, 2017 m. gruodžio 8 d. Nr. 42(1627)
3. ↑  Laparoskopinė diagnostika bei apendektomija / V. Šimkonis, R. Maskelis, M. Purtokas // 18-asis Lietuvos chirurgų suvažiavimas ir tarptautinis satelitinis endourologijos simpoziumas, Vilnius, spalio 25-26. - P. 54.
4. ↑
5. ↑  Perkutaninis laparoskopinis (PL) kirkšninės išvaržos uždarymas (KIU) (pagal H.J. Meyer) ir laparoskopinės išvaržos operacijos anatominis aiškinimas / R. Maskelis, M. Purtokas, V. Šimkonis // 18-asis Lietuvos chirurgų suvažiavimas ir tarptautinis satelitinis endourologijos simpoziumas, Vilnius, spalio 25-26. - P. 44–45.
6. ↑  Laparoskopinė cholecistektomija / M. Purtokas, R. Maskelis, V. Šimkonis // 18-asis Lietuvos chirurgų suvažiavimas ir tarptautinis satelitinis endourologijos simpoziumas, Vilnius, spalio 25-26. - P. 46.
7. ↑
8. ↑   Archyvuota kopija 2021-01-23 iš Wayback Machine projekto.
9. ↑